Diari Oficial de la Generalitat Valenciana


Sumari del DOGV 5417, del 29-12-2006 (2006/14851)

RESOLUCIO d'11 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord d'intencions entre la Generalitat i l'Associació Comité Universitari Valencià de Relacions Internacionals i Cooperació (CUVRIC), amb l'objecte d'establir les bases per al foment de la col.laboració mútua en l'àmbit de la cooperació al desenvolupament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5417

Data del DOGV
:   29-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/14539


Data del document
:   11-12-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Presidència
    * cooperació administrativa
    * universitat
    * cooperació internacional

RESOLUCIO d'11 de desembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord d'intencions entre la Generalitat i l'Associació Comité Universitari Valencià de Relacions Internacionals i Cooperació (CUVRIC), amb l'objecte d'establir les bases per al foment de la col.laboració mútua en l'àmbit de la cooperació al desenvolupament. [2006/14713]  
Subscrit, després de la tramitació prèvia reglamentària, entre la Generalitat i l'Associació Comité Universitari Valencià de Relacions Internacionals i Cooperació (CUVRIC), el 20 de juliol de 2006, un Acord d'intencions amb l'objecte d'establir les bases per al foment de la col.laboració mútua en l'àmbit de la cooperació al desenvolupament, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat l'esmentat Acord, que ha quedat inscrit en el Registre de Convenis amb el número 1187/2006, i que figura com a annex d'esta resolució.  
València, 11 de desembre de 2006.. El director general de Relacions amb les Corts i Secretariat del Govern: Antonio V. Peral Villar  
Acord d'intencions entre la Generalitat i l'Associació Comité Universitari Valencià de Relacions Internacionals i Cooperació (CUVRIC), amb l'objecte d'establir les bases per al foment de la col.laboració mútua en l'àmbit de la cooperació al desenvolupament  
C-81/2006  
València, 20 de juliol de 2006  
REUNITS  
D'una part, la consellera de Cooperació i Participació de la Generalitat, Gema Amor Pérez en representació de la Generalitat, i en l'exercici de les competències previstes en la Resolució de 2 de novembre de 2004, del president de la Generalitat.  
I d'una altra, Ana María Fuertes Eugenio, presidenta de l'Associació Comité Universitari Valencià de Relacions Internacionals i Cooperació (d'ara en avant, CUVRIC), anomenada per acord de l'Assemblea General de l'Associació de 14 de gener de 2006, en el seu nom i representació, conforme al que disposa l'article 24 dels estatuts de l'associació.  
Els intervinents en la representació que ostenten, reconeixen la capacitat legal suficient per a la subscripció del present acord i, a este efecte,   
EXPOSEN  
I. La solidaritat amb els països estructuralment empobrits és un dels principis bàsics assumits pel Consell de la Generalitat, el qual, a través del programa de cooperació amb els països estructuralment empobrits, tracta d'afavorir el seu creixement i progrés social i institucional.  
II. L'objecte del present conveni s'adapta a les prioritats arreplegades en el marc estratègic del Pla director de la Cooperació Valenciana 2004-2007, aprovat mitjançant un Acord del Consell de la Generalitat de 7 de maig de 2004 (DOGV núm. 4753 de 14 de maig del 2004), que establix que .es potenciarà la relació amb les universitats valencianes, a través dels òrgans o comités corresponents, per a coordinar les intervencions que estes duen a terme en matèria de cooperació al desenvolupament, com a sensibilització, participació, professionalització, investigació o execució de projectes..  
III. Les cinc universitats públiques de la Comunitat Valenciana s'han implicat de manera creixent en els últims anys en les tasques de cooperació internacional per al desenvolupament de les zones empobrides del planeta, tant a través de programes propis com de la seua participació en iniciatives promogudes per altres agents de la cooperació valenciana.  
IV. Fruit d'això i a fi a una major eficiència i coordinació les dites universitats s'han unit, donant lloc a l'Associació Comité Universitari Valencià de Relacions Internacionals i Cooperació (CUVRIC), el fi de les quals és el foment de les relacions internacionals, la cooperació interuniversitària i la cooperació al desenvolupament en els àmbits de la docència, investigació, extensió universitària i enfortiment institucional.  
Ambdós intervinents són conscients que és necessari unir esforços i establir estratègies que donen resposta a les necessitats i els drets de la població més desfavorida del planeta, com a forma de col·laboració més adequada per a assolir els objectius plantejats.  
En virtut d'allò que s'ha exposat, els intervinents, reconeixent la capacitat i competència suficients per a intervindre en este acte, procedixen a formalitzar el present document d'acord amb les següents   
CLÀUSULES  
Primera. Objecte   
El present acord d'intencions té com a finalitat establir les bases per al foment de la col.laboració mútua en l'àmbit de la cooperació al desenvolupament, entre la Generalitat i l'Associació CUVRIC.  
Segona. Àrees prioritàries d'actuació  
Es consideraran àrees prioritàries de col.laboració les següents:   
- L'increment del capital humà a través de la realització d'accions formatives conjuntes i l'intercanvi d'alumnes, professors i personal d'administració i servicis amb aquelles universitats amb què s'establisca conveni de col.laboració.  
- La realització de projectes d'investigació i formació al desenvolupament en països estructuralment empobrits, a fi de facilitar i impulsar el seu benestar econòmic i social, l'eradicació de la pobresa en el món, la defensa i protecció dels drets humans i les llibertats fonamentals i la sostenibilitat i conservació del medi ambient i la biodiversitat, tant en els països que tenen elevats índexs de pobresa com en aquells que es troben cap a la plena consolidació de les seues institucions democràtiques i la seua inserció en el sistema econòmic internacional.  
- L'impuls de la investigació en l'àmbit de les relacions internacionals i la seua influència sobre el desenvolupament dels pobles.  
- L'augment de la sensibilització social i l'educació al desenvolupament dels ciutadans en l'àmbit de la solidaritat entre els pobles.  
- L'assessorament tècnic dels actors públics i privats en iniciatives de cooperació al desenvolupament.  
- La difusió de documentació i informació referent a la cooperació al desenvolupament.  
Tercera. Compromisos dels intervinents  
Ambdós intervinents, de comú acord, es comprometen a:  
- Promoure la formació de postgrau en cooperació al desenvolupament.  
- Impulsar la formació dels agents de la cooperació de la Comunitat Valenciana en la planificació, gestió i avaluació de projectes, inclosos els immigrants com a agents de codesenvolupament.  
- Potenciar la teleeducació per al desenvolupament, per a produir i transmetre cursos de formació, per mitjà de les noves tecnologies, a països d'Iberoamèrica, a fi d'afavorir l'intercanvi educatiu i tecnològic.  
- Promoure conjuntament projectes de formació al desenvolupament en països empobrits.  
- Impulsar projectes d'investigació sobre el propi desenvolupament, sobre els mitjans, les estratègies, els processos i polítiques de cooperació, per a aprofundir en les causes i conseqüències del model de desenvolupament actual i en els problemes que provoca.  
- Realització del congrés internacional de cooperació al desenvolupament, de caràcter bianual, així com altres trobades i seminaris per a la reflexió científica sobre la situació, condicionants, metodologia de projectes i resultats al voltant de la cooperació internacional i la sensibilització de la comunitat universitària i la població en general, per mitjà de la informació de les realitats dels països del sud i a través del foment de valors com ara la solidaritat, la justa distribució de la riquesa i el racional aprofitament dels recursos.  
- Col·laborar conjuntament en les accions de sensibilització i educació al desenvolupament del programa integral Solidària.  
- Impulsar les accions tendents a la formació i investigació sobre el codesenvolupament, així com l'avaluació de les experiències existents.  
- La promoció i l'intercanvi d'alumnes del nord i del sud, per mitjà de beques per a universitaris.  
- La publicació de les investigacions i memòries de congressos, trobades i seminaris promoguts conjuntament.  
Els dits compromisos es plasmaran, per part de la Generalitat, en la subscripció dels oportuns convenis singularitzats amb el propi CUVRIC, en què es fixarà l'objecte concret de cada actuació, l'abast de l'aportació econòmica de les parts i el termini de vigència dels dits convenis. Tot això quedarà condicionat a l'existència de quantitats disponibles amb este fi en el pressupost en vigor en la data de la subscripció dels convenis i a la normativa general aplicable en matèria de subvencions.  
Per la seua banda, CUVRIC es compromet a col.laborar, prestant el suport tècnic necessari per a l'execució dels projectes aprovats d'acord amb el que disposa el paràgraf anterior, quant a les matèries educatives, científiques, tecnològiques i culturals, a fi d'aconseguir el compliment dels objectius que s'hi prevegen.  
Quarta. Comissió de Seguiment de l'Acord d'Intencions  
Els intervinents integraran una Comissió de Seguiment del present acord, conformada per un representant del CUVRIC i dos representants de la Generalitat, un dels quals assumirà la presidència de la comissió, i els fins de la qual seran:  
I. Avaluar el compliment i donar seguiment als compromisos que s'assumisquen a través dels convenis singularitzats.  
II. Brindar solucions a qualsevol punt que se suscite en l'aplicació o interpretació del present acord o dels convenis singularitzats que se subscriguen.  
III. Reportar i donar a conéixer als intervinents els avanços que s'obtinguen en el compliment de l'objecte d'este acord i dels convenis singularitzats que se'n deriven.  
IV. Elaborar un informe de les activitats exercides en el marc del present acord.  
La dita comissió es reunirà amb la periodicitat que es requerisca, d'acord amb la naturalesa dels assumptes a tractar, i el seu funcionament es realitzarà basant-se en les regles que la pròpia comissió emeta.  
Quinta. Efectes  
Este acord gaudirà d'efectes des del moment de la seua firma, i tindrà una duració indefinida. Qualsevol de les parts podrà proposar la seua resolució, comunicant-ho a l'altra amb tres mesos d'antelació. En qualsevol cas esta resolució no afectarà les actuacions en curs que continuaran fins a la seua finalització.   
I en prova de conformitat amb el contingut del present acord, i perquè així conste, el firmen en dos exemplars en el lloc i la data al principi indicats.   
La consellera de Cooperació i Participació  
Gema Amor Pérez   
La presidenta del CUVRIC  
Ana Mª Fuertes Eugenio